**ELŐTERJESZTÉS**

**A KÉPVISELŐ-TESTÜLET**

**2019. december 17-i rendes ülésére**

**Előterjesztés**

**Döntés Budakeszi Orvosi Ügyelet ellátására létrejött szerződés módosításáról**

A napirendet tárgyaló ülés dátuma: 2019.12.17.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények**, különösen az adott tárgykörben hozott korábbi testületi döntések és azok végrehajtásának állása: -

**2. Jogszabályi hivatkozások**: -

**3. Költségkihatások** és egyéb szükséges feltételeket, illetve megteremtésük javasolt forrásai:

Eddigi 61 087,27 Ft/hó (évi 733 047,24 Ft) összeg 168 104,64 Ft/hó (évi 2 017 255,68‬ Ft) összegre emelkedik. Különbözet évi 1 284 208,44‬ Ft.

**4. Tényállás bemutatása:**

Telki orvosi ügyeletét Budakeszin a Hungary Ambulance Kft. megállapodás alapján biztosítja. A megállapodásban résztvevő települések: Telki, Budakeszi, Budajenő, Nagykovácsi, Páty, Remeteszőlős. A jelenlegi finanszírozást a NEAK biztosítja lakosságszám alapján. A résztvevő települések emelt ellátást kértek a szolgáltatótól (+ 1 orvos hétvégén és munkaszüneti napokon). Ezt az emelt ellátást a szolgáltató összesen 557 000 Ft/hó összegért vállalta, mely lakosságszám alapján Telkinek jelenleg 61 087,27 Ft/hó, azaz évi 733 047,24 Ft kiadást jelent. A megállapodásban résztvevő településeket az emelt ellátás miatt jelenleg alábbi díjakat fizetik:

|  |  |  |  |  |  |
| --- | --- | --- | --- | --- | --- |
| **Jelenlegi finanszírozás** | | |  |  |  |
| **Település** | **Lakosok száma** | **Emelt ellátás (+1 orvos)** |  |  |  |
| **Budajenő** | 1 942 | 29 620,84 Ft |  |  |  |
| **Budakeszi** | 14 330 | 218 571,94 Ft |  |  |  |
| **Nagykovácsi** | 7 850 | 119 734,10 Ft |  |  |  |
| **Páty** | 7 476 | 114 029,57 Ft |  |  |  |
| **Remeteszőlős** | 915 | 13 956,27 Ft |  |  |  |
| **Telki** | 4 005 | 61 087,27 Ft |  |  |  |
| ***Összesen:*** | ***36 518*** | ***557 000,00 Ft*** |  |  |  |
|  |  |  |  |  |  |

Páty település képviselő-testülete úgy döntött, hogy az orvosi ügyelet ellátását a jövőben Biatorbággyal együtt biztosítja, kilép a jelenlegi megállapodásból.

Páty településre eső NEAK finanszírozás (2019.09.31-i adat): 727 895.-Ft/hó.

Páty hozzájárulása az emelt szolgáltatáshoz: 114 030.-Ft/hó.

A szolgáltató, a Hungary Ambulance Kft. szerint Páty kilépésével kieső NEAK finanszírozásból eredő 727.895.-Ft/hó összeget a megállapodásban maradó településeknek kell a továbbiakban biztosítania. Ebből az összegből a szolgáltatóval folytatott egyeztetés alapján a szolgáltató Páty Önkormányzatára eső üzemanyag költség és gyógyszer költséget tudja levonni, mely körülbelül az összes ilyen jellegű kiadás 20 %-a, azaz 65 000 Ft/hó. Tehát a megállapodásban maradó települések között 662 000 Ft/hó összeget kell felosztani lakosságszám alapján.

|  |  |  |
| --- | --- | --- |
|  | **Lakosság szám** | **Páty miatt**  **kieső NEAK finanszírozás Ft/hó** |
| **Budajenő** | 1 942 | 44 267,06 Ft |
| **Budakeszi** | 14 330 | 326 646,24 Ft |
| **Nagykovácsi** | 7 476 | 178 937,40 Ft |
| **Remeteszőlős** | 915 | 20 857,03 Ft |
| **Telki** | 4 005 | 91 292,27 Ft |
| ***Összesen:*** | ***29 042*** | ***662 000,00 Ft*** |

Továbbá Páty kilépése miatt az emelt szolgáltatás díja újra elosztásra kerül a lakosság szám alapán, a jövőben így alakul:

|  |  |  |
| --- | --- | --- |
|  | **Lakosok száma** | **Emelt ellátás (+1 orvos)** |
| **Budajenő** | 1 942 | 37 245,85 Ft |
| **Budakeszi** | 14 330 | 274 836,79 Ft |
| **Nagykovácsi** | 7 476 | 150 556,09 Ft |
| **Remeteszőlős** | 915 | 17 548,89 Ft |
| **Telki** | 4 005 | 76 812,38 Ft |
| ***Összesen:*** | ***29 042*** | ***557 000,00 Ft*** |

Összeségében Páty kilépése utáni finanszírozás így alakul:

|  |  |  |  |  |  |
| --- | --- | --- | --- | --- | --- |
| **Páty kilépése utáni finanszírozás** | | | | | |
| **Település** | **Lakosok szám** | **Emelt ellátás (+1 orvos)** | **Páty miatt kieső NAEK finanszírozás** | **Összesen:** | ***Különbözet/hó*** |
| **Budajenő** | 1 942 | 37 245,85 Ft | 44 267,06 Ft | 81 512,91 Ft | ***51 892,07 Ft*** |
| **Budakeszi** | 14 330 | 274 836,79 Ft | 326 646,24 Ft | 601 483,02 Ft | ***382 911,09 Ft*** |
| **Nagykovácsi** | 7 850 | 150 556,09 Ft | 178 937,40 Ft | 329 493,49 Ft | ***209 759,39 Ft*** |
| **Páty** |  |  |  |  |  |
| **Remeteszőlős** | 915 | 17 548,89 Ft | 20 857,03 Ft | 38 405,93 Ft | ***24 449,66 Ft*** |
| **Telki** | 4 005 | 76 812,38 Ft | 91 292,27 Ft | 168 104,64 Ft | ***107 017,37 Ft*** |
| ***Összesen:*** | ***29 042*** | ***557 000,00 Ft*** | ***662 000,00 Ft*** |  | ***776 029,57 Ft*** |

**Összefoglalva tehát Páty kilépése előtt Telki 61 087,27 Ft/hó, azaz évi 733 047,24 Ft-ot fizetett a megállapodás alapján.**

**Páty kilépése után Telkire eső teher 91 292,27 Ft/hó (kieső NEAK finanszírozás) + 76 812,38 Ft/hó (emelt ellátás díja), azaz összesen 168 104,64 Ft/hó-ra, évi 2 017 255,68‬ Ft -ra emelkedik.**

**A különbözet 107 017,37 Ft/ hó, összesen 1 284 208,44‬/ év.**

Telki, 2019. november 29.

Deltai Károly

polgármester

**1.**

**Határozati javaslat**

**Telki község Önkormányzat**

**Képviselő-testülete**

**/2019. (XII. ) számú önkormányzati határozata**

**Döntés Budakeszi Orvosi Ügyelet ellátására létrejött szerződés módosításáról**

1. Telki község Önkormányzat képviselő-testülete úgy határoz, hogy hozzájárul a Budakörnyéki Önkormányzati Társulás, valamint a HUNGARY AMBULANCE Egészségügyi és Szolgáltató Közhasznú Nonprofit Korlátolt Felelősségű Társaság között 2018. február 05. napján megkötött megbízási szerződés módosításához, mely szerint a továbbiakban a finanszírozást Budajenő, Budakeszi, Nagykovácsi, Remeteszőlős és Telki települések biztosítják lakosságszám arányosan az alábbiak szerint:

|  |  |  |  |
| --- | --- | --- | --- |
|  | **Lakosság szám (2018.01.01.)** | **+ szolgáltatás**  **(+1 orvos)**  **Ft/hó** | **Kieső NEAK**  **Ft/hó** |
| **Budajenő** | 1 942 | 37 245,85 Ft | 44 267,06 Ft |
| **Budakeszi** | 14 330 | 274 836,79 Ft | 326 646,24 Ft |
| **Nagykovácsi** | 7 476 | 150 556,09 Ft | 178 937,40 Ft |
| **Remeteszőlős** | 915 | 17 548,89 Ft | 20 857,03 Ft |
| **Telki** | 4 005 | 76 812,38 Ft | 91 292,27 Ft |
| *Összesen:* | *29 042* | 557 000,00 Ft | 662 000,00 Ft |

1. Telki község Önkormányzat képviselő-testülete felhatalmazza a Budakörnyéki Önkormányzati Társulás Társulási Tanácsát a megbízási szerződés módosításának aláírására.

Felelős: jegyző

Határidő: azonnal

**2.**

**Határozati javaslat**

**Telki község Önkormányzat**

**Képviselő-testülete**

**/2019. (XII. ) számú önkormányzati határozata**

**Döntés Budakeszi Orvosi Ügyelet ellátására létrejött szerződés módosításáról**

Telki község Önkormányzat képviselő-testülete úgy határoz, hogy nem járul hozzá a Budakörnyéki Önkormányzati Társulás, valamint a HUNGARY AMBULANCE Egészségügyi és Szolgáltató Közhasznú Nonprofit Korlátolt Felelősségű Társaság között 2018. február 05. napján megkötött megbízási szerződés módosításához.

Felelős: jegyző

Határidő: azonnal